cyanic-selkie/wikianc huggingface dataset:
A Shot of Rhythm and Blues
A Shot of Rhythm and Blues — ტერი ტომპსონის მიერ დაწერილი სიმღერა. იგი პირველად ართურ ალექსანდერის მიერ ჩაიწერა და სინგლის სახით 1961 წელს გამოვიდა. ჯგუფ The Beatles-ის მიერ ჩაწერილი იქნა მისი საკუთარი ვერსია, რომელიც 1994 წელს საარქივო ჩანაწერების ალბომზე Live at the BBC გამოიცა.
სქოლიო
კატეგორია:The Beatles-ის სიმღერები კატეგორია:ვენ მორისონის სიმღერები კატეგორია:1961 წლის სიმღერები კატეგორია:1962 წლის სინგლები
Cataulacus simoni
Cataulacus simoni — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataulacus-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
მონმარტრის სასაფლაო
მონმარტრის სასაფლაო (Cimetière de Montmartre) მდებარეობს პარიზში, საფრანგეთში, 37-ე გამზირზე.
სასაფლაოები პარიზის ტერიტორიაზე აიკრძალა 1786 წლიდან, მას შემდეგ რაც დაიკეტა „საბრალონის“ სასაფლაო ჰიგიენური პირობების არარსებობის გამო. XIX საუკუნის ადრეულ წლებში პარიზის გარეუბნებში რამდენიმე ახალი სასაფლაო დაარსდა, კერძოდ მონმარტრის სასაფლაო ჩრდილოეთით, პერე-ლაშეზის სასაფლაო აღმოსავლეთით, პასეას სასაფლაო დასავლეთით და მონტპარნასის სასაფლაო სამხრეთით.
მონმარტრის სასაფლაო მდებარეობს ბუტეს დასავლეთით და ცენტრალური შესასვლელი აქვს ავენიუ რაშელიდან. სასაფლაოზე უმეტესად დაკრძალულია მსახიობები, მომღერლები, მხატვრები, პარიზის გამოჩენილი და გავლენიანი საზოგადოება. ალბათ სწორედ ამიტომაც იზიდავს მონტმარტრის სასაფლაო რომანტიკულად განწყობილ ტურისტებს.
ქვემოთ მოცემულია მონმარტრის სასაფლაოს სამარადისო ბინადრების მოკლე სია:
რესურსები ინტერნეტში
კატეგორია:პარიზი კატეგორია:საფრანგეთის სასაფლაოები
აცანა
აცანა — სოფელი საქართველოში, გურიის მხარის ლანჩხუთის მუნიციპალიტეტში, თემის ცენტრი: (სოფლები: აცანა, ტელმანი). მდებარეობს გურიის ქედის სამხრეთით, მდინარე აცანურის (აცაურის მარცხენა შენაკადი) ნაპირებზე, ზღვის დონიდან 150 მ., ლანჩხუთიდან 8 კმ. სოფელში გადის ლანჩხუთი-ნასაკირალის საავტომობილო გზა. სოფელში არის საჯარო სკოლა, საბავშვო ბაღი, ბიბლიოთეკა, სამედიცინო პუნქტი, კულტურის სახლი.
ისტორია
სახელწოდება აცანა არის ლაზურ-ჭანური წარმოშობის, აცანა მოიხსენიება ანტიკური ხანიდან. სოფელში შემორჩენილია უძველესი სპორტული ინვენტარი — საჯილდაო ქვა, რომელიც სოფლის განაპირას თინა გუგუშვილის ეზოში ინახებოდა. სოფელში განვითარებული იყო მექვევრეობა. ცხოვრობდნენ აზნაური ტუსკიები. XVII საუკუნის შუიდან წარმოადგენდა თავდგირიძეების საკუთრებას. 1850-იან წლებში შემოდგომაზე იმართებოდა ერთკვირიანი ბაზრობა. 1883 წელს სოფელში გახსნილი იყო სკოლა. 1914 წელს გაიხსნა სოფლის ბიბლიოთეკა. საბჭოთა პერიოდში სოფელში მოქმედებდა ჩაის ფაბრიკა. კოლმეურნეობის წამყვანი კულტურა იყო ჩაი, ასევე გაშენებული იყო სიმინდი, ტუნგი, ციტრუსი.
ღირსშესანიშნაობები
სოფელში იდგა შუა საუკუნეების მონასტერი „ოქონის მონასტერი”, ეკლესია და გალავანი. მონასტერი XIX საუკუნეში მიტოვებული იყო. 2000-იან წლებამდე შემორჩენილი იყო გალავნის მცირე ნაშთი. ამჟამად მის ადგლზე აშენებულია ახალი ტაძარი.
მამათისკენ მიმავალ გზაზე, მდინარე აცანურას მარჯვენა შენაკადზე არის საქვიხიას ჩანჩქერი.
ცნობილი ადამიანები
აცანაში დაიბადნენ:
სქოლიო
კატეგორია:ლანჩხუთის მუნიციპალიტეტის სოფლები
ვარსკვლავთკარიბჭის ქრონოლოგია
სტატიაში აღნუსხულია ვარსკვლავთკარიბჭის გამოგონილ სამყაროში მხოლოდ საკვანძო თარიღები, რომელთაც გავლენა იქონიეს ციკლის სხვადასხვა ეპიზოდებსა და ზოგად მიმდინარეობაზე.
უცნობი ხანა
ასეულობით მილიონი წლის წინ, შორეულ გალაქტიკაში მცხოვრებ მშვიდობისმოყვარე, მეცნიერებისკენ მიდრეკილ ალტერანებს გამოეყოფა რელიგიურ მორწმუნეთა ჯგუფი, ორაები. თავდაპირველად, ორაებსა და ალტერანებს შორის მშვიდობა სუფევდა, მაგრამ, მრავალი წლის შემდეგ, ორაები რელიგიურმა ფანატიზმმა შეიპყრო, მათ ალტერანები ერეტიკოსებად გამოაცხადეს და მათზე დევნა გამოაცხადეს. მშვიდობისმოყვარე ალტერანები უზარმაზარი ხომალდებით გალაქტიკიდან გადაიხვეწებიან.
დაახლოებით ამავე დროს უნდა განეკუთვნებოდეს ვარსკვლავთკარიბჭის გამოგონება. მისი გამომგონებელი უნდა იყოს ამელიუსი, ერთ-ერთი ალტერანი, რომლის რვეულშიც ჩანს ვარსკვლავთკარიბჭის მონახაზები. ეს ეპიზოდი ნაჩვენებია 2008 წელს გამოსულ ფილმში „ვარსკვლავთკარიბჭე: ჭეშმარიტების კიდობანი“.
მილიონობით წლის წინ
ალტერანთა დაფუძნება ირმის ნახტომში და ვარკვლავთკარიბჭეთა ქსელის შექმნა.
ირმის ნახტომიდან ალტერანთა გაქრობა გამოიწვია უცნობმა სენმა, ჟამმა, რომელმაც თითქმის მთლიანად გაანადგურა მათი ცივილიზაცია. ვინაიდან ამ სენის სიმპტომები ძალიან ჰგავს ორაების მქადაგებელთა მიერ ურწმუნოებში გავრცელებული ინფექციის სიმპტომებს, დანიელ ჯექსონმა გამოთქვა მოსაზრება, რომ ძველები ორაებმა დაასნებოვნეს, რადგან ისინი ალტერანებს ისევ მტრებად თვლიდნენ.
განადგურებისაგან თავის დასაღწევად ალტერანები პეგასის გალაქტიკაში გადაიხვეწებიან ქალაქ-ხომალდების მეშვეობით. გადახვეწის წინ ისინი ხელახლა აღმოაცენებენ სიცოცხლეს ირმის ნახტომში დაკარას ზეიარაღის წყალობით. პეგასში მათ პირველ კოლონიას წარმოადგენს პლანეტა ლანტეა, ამიტომაც მათ, მოგვიანებით, ლანტიელები უწოდეს..
10000 ჩვ. წ-მდე
ლანტიელთა და რეიფებს შორის ომის დასასრული პეგასის გალაქტიკაში. დამარცხებული ლანტიელები ვარსკვლავთკარიბჭით ბრუნდებიან დედამიწაზე. პეგასიდან წასვლის წინ ისინი ძირავენ ქალაქ ატლანტისს ლანტეის ოკეანეში, რათა გადაარჩინონ იგი რეიფებისაგან.
დედამიწაზე დაბრუნებულები ხვდებიან პრიმიტიულ ადამიანებს, ისინი აარსებენ ოთხ დიდ რასათა კავშირს სხვა დიდ ცივილიზაციებთან — ასგარდებთან, ნოქსებთან და ფურლინგებთან.
სწორედ მაშინ დაერქვათ მათ ძველები, ასე უწოდებდნენ მათ სხვა ცივილიზაციები წარმომადგენლები.
ჩვ.წ.ა-მდე რამდენიმე ათასი წლის წინ
ირმის ნახტომში გოა'ულდთა იმპერიის აღმოცენება, რა ჩამოდის დედამიწაზე და იმორჩილებს მას.
გოა'ულდები ათასობით დედამიწელ მონას ასახლებენ სხვა პლანეტებზე და ქმნიან ჯაფათა რასას პლანეტა დაკარაზე.
3000 ჩვ. წ-მდე
ეგვიპტელების აჯანყება გოა'ულდების ბატონობის წინააღმდეგ, რას განდევნა დედამიწიდან.
დაახლოებით ამავე დროს ხდება ჯაფათა ტომის, სოდანების, ამბოხი გოა'ულდების წინააღმდეგ.
პირველ წელი
გოა'ულდი დედოფალი ეგერია აარსებს ტოკ'რას (გოუ'აულდურად რას წინააღმდეგ), მოძრაობას რომლის მიზანია გოა'ულდი სისტემათა მბრძანებლების დამხობა.
1799 წ
ნაპოლეონ ბონაპარტის ჯარს ეგვიპტიდან ჩამოაქვს გოა'ულდური არტეფაქტები, მათ შორის შეკმეტის ქოთანი.
1928 წ
პროფესორმა ლანგფორდმა გიზაში აღმოაჩინა ვარსკვლავთკარიბჭე.
1945 წ
ამერიკის შეიარაღებული ძალები ხელთ იგდებენ ვარსკვლავთკარიბჭეს, ხოლო საბჭოელები კი — ასაკრეფ დანადგარ-ს.
ამერიკის შეიარაღებული ძალები შესძლებენ ჰიპერხვრელის გახსნას სხვა პლანეტისაკენ, მაგრამ ამ დროს წარმოქმნილი გართულებების გამო პროექტი დავიწყებას მიეცემა.
მე-20 საუკუნის 80-იანი წწ
ამერიკის სამხედრო საჰაერო ძალები აახლებენ ვარსკვლავთკარიბჭის პროექტს.
1996 წ.
დოქტორ დანიელ ჯექსონის წყალობით ამერიკის სამხედრო-საჰაერო ძალები შესძლებენ ჰიპერგვირაბის გახსნას პლანეტა აბიდოსისაკენ. სამხედრო რაზმი პოლკოვნიკ ჯეკ ო'ნილის მეთაურობით გაიგზავნება, ისინი კლავენ რას, დოქტორი დანიელ ჯექსონი საცხოვრებლად აბიდოსზე რჩება.
პროექტი მივიწყებას მიეცემა, რადგან ამერიკის სამხედრო საჰაერო ძალების აზრით ვარსკვლავთკარიბჭის ერთადერთი მიმართულებაა აბიდოსი, რომლის კარიბჭეც მათი ცნობებით განადგურებულია.
1997-1998 წწ.
ჯაფების რაზმი გოა'ულდ აპოფისის მეთაურობით იჭრება SGC -ში და ტყვედ აჰყავთ სერჟანტი ქალი.
პოლკოვნიკი ჯეკ ო'ნილი, კაპიტანი სამანტა კარტერი, მაიორები ჩარლზ კავალსკი და ლოუის ფერეტი გამოკვლევის ჩასატარებლად მიემართებიან აბიდოსზე. შა'რეს და სკაარას გოა'ულდები გაიტაცებენ პლანეტა ჩულაკზე და გოა'ულდთა მატარებლებად აქცევენ.
ვარსკვლავთკარიბჭის პროექტი გააქტიურებულია და ყალიბდება SG-ის რაზმები.
SG-1 ხვდება ასგარდებს, ნოქსებს და ტოლანებს.
1998-1999 წწ
ტოკ'რასთან შეხვედრა და ურთიერთთანამშრომლობის დაწყება.
პირველი უშუალო კონტაქტი ასგარდებთან. ვარსკვლავთკარიბჭის მე-8 შევრონის დანიშნულების გაცნობა - სხვა გალაქტიკასთან ჰიპერგვირაბის დასამყარებლად კოორდინატების შესწორება.
1999-2000 წწ
SGC-ს დაპყრობა უცხოპლანეტელების მიერ.
რეპლიკატორთა გამოჩენა.
2000-2001 წწ.
SGC-სათვის ცნობილი ხდება, რომ რუსებსაც აქვთ ვარსკვლავთკარიბჭე და პროგრამა.
X-301-ის (სახეცვლილი გლაიდერი) — პირველი გამანადგურებლის აგება.
2001-2002 წწ.
ანუბისის გამოჩენა.
საჭადრაკო ოლიმპიადა 1978
25 ოქტომბერი - 12 ნოემბერი 1978 ბუენოს-აირესი, არგენტინა
არგენტინის დედაქალაქი მეორედ მასპინძლობდა საჭადრაკო ოლიმპიადას. ბუენოს-აირესში ამჟამად 65 ქვეყნის ნაკრები გუნდი ჩავიდა. ოლიმპიადას დაუბრუნდნენ აღმოსავლეთ ევროპის ქვეყნების ნაკრები გუნდებიც, რომლებმაც გასაგები მიზეზების გამო გამოტოვეს ხაიფას ოლიმპიადა.
საფინიშო აჩქარება უველაზე კარგად უნგრელებს გამოუვიდათ. მათ დარჩენილ სამ ტურში 9 ქულას მოუყარეს თავი და 50 წლის შემდეგ ისევ დაეუფლნენ ჰამილტონ-რასელის თასს. საბჭოელებმა იმავე სამ ტურში მხოლოდ 8 ქულის მოპოვება შეძლეს და მეორე ადგილს დასჯერდნენ. კიდევ უფრო სუსტი ფინიში ჰქონდათ ამერიკელებს მათ მხოლოდ 6,5 ქულა დაუმატეს თავიანთ აქტივს და ბრინჯაოს მედლებს დაეპატრონენ.
საბჭოთა გუნდის წარუმატებლობის ძირითდი მიზეზი გუნდში ისეთი ლიდერის არყოფნა იყო, როგორებიც იყვნენ წინა ოლიმპიადაზე ანატოლი კარპოვი და მიხეილ ტალი. პირველად მოხდა რომ ვერცერთმა საბჭოთა მოჭადრაკემ ვერ მოიგო საკუთრი დაფა (არადა საბჭოეთიდან ემიგრირებულმა ვიქტორ კორჩნოიმ მოიგო, ყველაზე პრესტიჟული, პირველი დაფა). საერთოდ უარყოფითი ბალანსით დაამთავრა ტურნირი ბორის გულკომ. ყოველივე ამან კი მოიტანა ის შედეგი, რაც გუნდმა ბუენოს-აირესში აჩვენა, თუმცა ეს რაღა თქმა უნდა სრულებითაც არ აკნინებს უნგრელთა ბრწყინვალე გამარჯვებას.
ტექნიკური შედეგები
მონაწილეობდა 65 ქვეყნის 66 ნაკრები გუნდი (არგენტინელებმა ორი გუნდი გამოიყვანეს). ტურნირი ჩატარდა შვეიცარიული სისტემით 14 ტურად.
11.🇨🇦, 12.🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿, 13.🇧🇬, 14.🇳🇱, 15., 16.🇸🇪, 17.🇦🇷, 18.🇨🇺, 19.🇦🇹, 20.🇨🇳, 21.🇲🇽, 22.🇫🇮, 23.🇨🇴, 24. undefined, 25.🇳🇿, 26.🇮🇩 indonesia, 27.🇧🇷, 28.🇮🇸, 29.🇨🇱, 30.🇦🇺, 31.🇳🇴, 32.🇵🇾 paraguay, 🇦🇷-2, 33., 34.🇻🇪, 35.🇸🇾 syrian arab republic, 36.🇫🇷, 37.🇺🇾 uruguay, 38.🇩🇴 dominican republic, 39.🇱🇰 sri lanka, 40.🇭🇰 hong kong, 41.🏴󠁧󠁢󠁷󠁬󠁳󠁿, 42.🇵🇪 peru, 43.🇬🇾 guyana, 44.🇯🇵 japan, 45.🇱🇺, 46.🇫🇴 faroe islands, 47.🇧🇪, 48. undefined, 49.🇲🇦 morocco, 50.🇹🇳 tunisia, 51.🇪🇨 ecuador, 52.🇧🇴, 53.🇹🇹 trinidad and tobago, 54.🇯🇴 jordan, 55.🇯🇲 jamaica, 56.🇵🇷 puerto rico, 57. undefined, 58.🇱🇾 libya, 59.🇲🇷 mauritania, 60.🇦🇩 andorra, 61.🇻🇮 virgin islands, u.s., 62. undefined, 63. undefined, 64., 65. undefined.
ჩემპიონის და პრიზიორების შემადგენლობა და შედეგები
ლაიოშ პორტიში 10 (+8=4-2), ზოლტან რიბლი 9 (+5=8-0), დიულა საქსი 8,5 (+5=7-0), ანდრაშ ადორიანი 2 (+0=4-0), იშტვან ჩომი 6 (+2=8-0), ლასლო ვადასი 1,5 (+1=1-1).
ლუბომირ კავალეკი 6,5 (+4=5-1), უოლტერ ბრაუნი 4,5 (+3=3-3), ანატოლი ლეინი 6 (+4=4-2), რობერტ ბირნი 4,5 (+2=5-1), ჯეიმზ ედვარდ ტარჯანი 9,5 (+9=1-1), უილიამ ლომბარდი 4 (+2=4-1).
საუკეთესო შედეგები დაფების მიხედვით
! style="background: #ddffdd;"|პირველი დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მეორე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მესამე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მეოთხე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|პირველი სათადარიგო დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მეორე სათადარიგო დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
რესურსები ინტერნეტში
23
იური ანდრიას ძის აჯანყება
იური ანდრიას ძის აჯანყება 1191 − აჯანყება, რომელიც ფორმალურად მიზნად ისახავდა იური ანდრიას ძის უფლებების აღდგენას საქართველოში, ფაქტობრივად კი ითვალისწინებდა ცენტრალიზებული სახელმწიფოს შერყევასა და მსხვილ ფეოდალთა გარკვეული ჯგუფის უფლებათა გაფართოებას, ამავე დროს იურის განდევნით დაზარებულ მოქალაქეთა ზედაფენის გავლენის აღდგენას სამეფო ხელისუფლებაზე.
აჯანყებაში, როგორც ჩანს, თითქმის მთელი დასავლეთ და სამხრეთ საქართველოს საკმაო ნაწილი იყო ჩაბმული. აჯანყებულთა რიგებში იყვნენ: მსახურთუხუცესი ვარდან დადიანი, კლარჯეთისა და შავშეთის მფლობელი გუზანი, სამცხის სპასალარი ბოცო ჯაყელი და სხვა. აჯანყებულებმა მოიწვიეს იური ანდრიას ძე და გეგუთში მეფედ გამოაცხადეს. თამარ მეფემ სცადა მოწინააღმდეგეებთან მშვიდობიანი მოლაპარაკება, მაგრამ დაზავება ვერ მოახერხა. მეამბოხეთა ერთმა ნაწილმა გადალახა ლიხის მთა, ააოხრა ქართლი და ნაჭარმაგევამდე მივიდა. მეორე ნაწილმა გადაიარა რკინისჯვარი, აიღო ციხისჯვარი, დაწვა ქალაქი ოძრხე. საქართველოს სამეფო კარმა შეკრიბა ლაშქარი, რომელიც ამირსპასალარ გამრეკელ თორელის მეთაურობით აჯანყებულმა მეორე ნაწილს შეებრძოლა. მეამბოხეებმა უკან დაიხიეს. სამეფო ლაშქარი დაედევნა მტერს. თმოგვსა და ერუშეთს შუა გაიმართა დიდი ბრძოლა, რომელიც თამარის მოლაშქრეთა გამარჯვებით დამთავრდა. გაიგეს თუ არა ქართლში მყოფმა მეამბოხეებმა თანაზრახველთა დამარცხება ჯავახეთში, თვითონაც გაიქცნენ. დამარცხებულ მეამბოხეთა ხელმძღვანელები ლიხთიმერეთიდან მორჩილებით გადმოვიდნენ და თან უფლისწული იურიც გადმოიყვანეს. თამარის ბრძანებით იური ანდრიას ძე სრულიად უვნებელი გაუშვიათ. არც ამბოხების სხვა თავკაცები დაუსჯიათ მკაცრად, თუმცა თანამდებობები კი ჩამოურთმევიათ. მეფის ერთგულები სათანადოდ იქნენ დაჯილდოებულნი და „შეწყალებულნი“. იური ანდრის ძემ ერთხელ კიდევ სცადა ბედი და არანის მხრიდან შემოიჭრა საქართველოში და დაარბია კამბეჩოვანი, მაგრამ მწარე დამარცხება იგემა საღირ მახატლისძის მიერ და სამუდამოდ გადაიხვეწა.
ლიტერატურა
კატეგორია:საქართველოს აჯანყებები
IV საზონათაშორისო ტურნირი
III საზონათაშორისო ტურნირი
27 ნოემბერი - 17 დეკემბერი 1976 როზენდალი
ეს ტურნირი თბილისის ტურნირის პარალელურად გაიმართა. პირველივე ცდიდან მოიპოვა პრეტენდენტის საგზური ელენა ახმილოვსკაიამ. დანარჩენი ორი ადგილი კი გამოცდილმა მოჭადრაკეებმა — ალა კუშნირმა და ტატიანა ლემაჩკომ დაიკავეს, თუმცა ამ უკანასკნელს ამისათვის დამატებითი მატჩის გამართვა მოუწია ალექსანდრა ნიკოლაუსთან.
! style="background: #ddffdd;"|ა ! s! style="background: #ddffdd;"|მოჭადრაკე ! s! style="background: #ddffdd;"|1 ! s! style="background: #ddffdd;"|2 ! s! style="background: #ddffdd;"|3 ! s! style="background: #ddffdd;"|4 ! s! style="background: #ddffdd;"|5 ! s! style="background: #ddffdd;"|6 ! s! style="background: #ddffdd;"|7 ! s! style="background: #ddffdd;"|8 ! s! style="background: #ddffdd;"|9 ! s! style="background: #ddffdd;"|10 ! s! style="background: #ddffdd;"|11 ! s! style="background: #ddffdd;"|12 ! s! style="background: #ddffdd;"|13 ! s! style="background: #ddffdd;"|14 ! s! style="background: #ddffdd;"|ქ
დამატებითი მატჩი. თებერვალი - მარტი 1977 როზენდალი
! style="background: #ddffdd;"|ა ! s! style="background: #ddffdd;"|მოჭადრაკე ! s! style="background: #ddffdd;"|ქვეყანა ! s! style="background: #ddffdd;"|1 ! s! style="background: #ddffdd;"|2 ! s! style="background: #ddffdd;"|3 ! s! style="background: #ddffdd;"|4 ! s! style="background: #ddffdd;"|5 ! s! style="background: #ddffdd;"|6 ! s! style="background: #ddffdd;"|7 ! s! style="background: #ddffdd;"|8 ! s! style="background: #ddffdd;"|ქ
კატეგორია:მსოფლიო ჩემპიონატი ჭადრაკში ქალთა შორის
Litecoin
სხვაობა ბიტკოინებსა და ლაითკოინებს შორის
Litecoin არის Namecoin-ის შემდეგ Bitcoinის მეორე ფორკი და გააჩნია მისგან მხოლოდ უმნიშვნელო განსხვავება: ბიტკოინის ბლოკჩეინში ახალი ბლოკი ჩნდება ყოველ 10 წუთში ერთხელ, ხოლო ლაითკოინის ქსელში ეს პროცესი იკავებს მხოლოდ 2,5 წუთს. ამიტომ ტრანზაქციები litecoin-ის ქსელში ტარდება 4-ჯერ უფრო სწრაფად და მათი ღირებულება ბიტკოინზე 3,5-ჯერ უფრო დაბალია ბიტკოინთან შედარებით. ლაითკოინების მაინინგი შეჩერდება, როდესაც მოპოვებული მონეტების საერთო რაოდენობა მიაღწევს 84 მილიონს. ბიტკოინების ზღვრული რიცხვი 4-ჯერ უფრო დაბალია – 21 მილიონი. თუ ბიტკოინი მუშაობს SHA-256-ზე, ლაითკოინი იყენებს FreeBS-ს უსაფრთხოების ოფიცრის კოლინ პერსივალის მიერ შემუშავებულ scrypt. ფუნქცია scrypt ამარტივებს მაინინგს.
ისტორია
Litecoin გამოქვეყნებულ იქნა GitHub-ზე ღია საწყისი კოდის მქონე კლიენტის მეშვეობით 2015 წლის 13 ოქტომბერს. 2013 წლის ნოემბერში Litecoin-მ მიაღწია 1 მილიარდი სოლარის ოდენობის საბაზრო კაპიტალიზაციას. 2014 წლის დასაწყისში Litecoin-ს დამპროექტებლების გუნდმა გამოაქვეყნა Android-აპლიკაციის ალფა-ვერსია. 2017 წლის მაისში Litecoin-ის პროგრამულ უზრუნველყოფაში აქტივირებულ იქნა SegWit მხარდაჭერა. 2017 წლის სექტემბერში ჩატარდა პირველი ატომური ტრანზაქციები. 4 დღეში გატარდა ტრანზაქციები Litecoin-ს და Decred-ს, Litecoin-ს და Vertcoin-ს, Litecoin-ს და Bitcoin-ს შორის. 2021 წლის აგვისტოში Litecoin-ის კაპიტალიზაცია შეადგენდა 12,2 მილიარდ დოლარს.
სქოლიო
კატეგორია:კრიპტოვალუტები
მილენ ფარმერი
მილენ ფარმერი (Mylène Farmer, ნამდვილი სახელი - მილენ ჟან გოტიე, დ. 1961 წლის 12 სექტემბერს) — კანადელი მომღერალი, მუსიკოსი, სიმღერების ავტორი, მსახიობი და მწერალი. გაყიდული აქვს 30 მილიონზე მეტი დისკი და საფრანგეთში ითვლება ყველა დროის ერთ-ერთ წარმატებულ მუსიკოსად. დღესდღეობით იგი ითვლება რეკოდსმენად ფრანგულ ჩარტებში მოხვედრილი #1 ჰიტების რაოდენობით.
სქოლიო
კატეგორია:დაბადებული 1961 კატეგორია:კანადელი მუსიკოსები
შროშანი
შროშანი (Lilium) — მრავალწლოვანი ბოლქვიანი ერთლებნიანი ბალახოვანი მცენარეების გვარი შროშანისებრთა ოჯახისა.
90-ზე მეტი სახეობა გავრცელებულია ჩრდილოეთ ნახევარსფეროს ზომიერ სარტყელში. აქედან საქართველოში 8 სახეობა იზრდება, უმეტესობა კავკასიის ენდემია (Lilium caucasicum, Lilium georgicum, Lilium kesselringianum და სხვანი).
დეკორატიული მიზნით აშენებენ ბაღებში, პარკებში. დიდი თეთრი, ყვითელი ან მონარინჯისფრო ყვავილები აქვთ, ბოლქვზე  ერთმანეთზე კრამიტივით მიწყობილი ქერქლები.
იზრდება მინდვრებზე, ტყისპირებზე, სუბალპურ მდელოებზე, მაღალ ბალახეულობაში. გამოყვანილია შროშანის მრავალი დეკორატიული ჯიში. ვეგეტაციის პირველ წელს მცენარე, ჩვეულებრივ, არ ყვავილობს, მაგრამ იკეთებს მიწაში პატარა ბოლქვს, რომლის ზომა თანდათან იზრდება შემდეგ წლებში. მხოლოდ ბოლქვში მარაგების გარკვეული რაოდენობის მიღწევის შემდეგ მცენარე იწყებს ყვავილობას და მას შემდეგ ყვავილობს ყოველ წელს.
რესურსები ინტერნეტში
* კატეგორია:დეკორატიული მცენარეები
Wish You Were Here (პინკ ფლოიდის სიმღერა)
„Wish You Were Here“ — სასათაურო სიმღერა ინგლისური პროგრესული როკ-ჯგუფ პინკ ფლოიდის 1975 წლის ამავე სახელწოდების ალბომიდან. სიმღერის ტექსტით როჯერ უოტერსი, მისი ავტორი, აღწერს, თუ როგორია სხვა ადამიანებისგან გაუცხოება. ისევე, როგორც მთლიანად ალბომი, იგი სიდ ბარეტის შესახებ არის.
წარმოშობა
სიმღერის მელოდია დეივიდ გილმორის მოგონილია, თუმცა გადამუშავებული და დახვეწილია როჯერ უოტერსის მიერ:
ლექსი, რომელსაც ჩემთვის ამჟამად განსაკუთრებით მნიშვნელობა აქვს და რომელსაც დიდი ხანია ვიხსენებ, ასე ჟღერს:
And did you exchange
A walk on part in the war
For a lead role in a cage.
2004 წელს სიმღერა ჟურნალ „როლინგ სტოუნის“ მიერ აღნიშნული იქნა ყველა დროის 500 საუკეთესო სიმღერის სიაში
ჩაწერა
კომპოზიციის ჩაწერის დროს ები-როუდის ერთ-ერთ მეზობელ სტუდიაში მუშაობდნენ მევიოლინეები - სტეფან გრაპელი და იეჰუდი მენუჰინი. გრაპელი მოიწვიეს ჯგუფთან სამუშაოდ და მან სიმღერას საკუთარი სოლო დაამატა, თუმცა საბოლოო სტუდიურ ვერსიაში იგი არ ჟღერს. ეს ვერსია ითვლებოდა დაკარგულად, მაგრამ გამოიცა 2011 წელს ალბომის Wish You Were Here Immersion და Experience ვერსიებთან ერთად. ვერსია განსხვავდება ორიგინალისგან გილმორის ვოკალის მონტაჟით და თავისთავად, ვიოლინოთი.
კომპოზიციური წყობა
ალბომში შეტანილ ორიგინალურ ვერსიაში „Wish You Were Here“ იწყება სიმღერის „Have a Cigar“ შემდეგ, რადიოს გადართვის ხმასთან ერთად. ჟღერს პეტრე ჩაიკოვსკის სიმფონია № 4, საუბრები ეთერში და „Wish You Were Here“-ის პირველი ნოტები. ცნობილია, რომ რადიოსადგური ჩაწერილი იქნა გილმორის მანქანაში. სიმღერის შესავალი შესრულებულია 12 სიმიან გიტარაზე და ახლავს ისეთი ხმოვანი ეფექტი, თითქოს ისიც რადიოში ჟღერს. შემდეგ სოლო გიტარაზე გრძელდება ეფექტების გარეშე.
ძირითადი მელოდია, გაჟღერებული შესავალში, მეორდება სიმღერის მსვლელობისას. გილმორი მას ასევე ასრულებს სკეტის სტილის ვოკალური იმპროვიზაციით. სიმღერის ბოლოს ჟღერს ქარის ხმა, რომელიც უერთდება სიმღერას „Shine On You Crazy Diamond“.
სიმღერის ტექსტში არსებული „ფოლადის რელსის“ იდეა აღებულია სიდ ბარეტის სიმღერიდან „If It's In You“, რომელიც შეტანილია ალბომში The Madcap Laughs.
როჯერი ტექსტის შესახებ:
"თავდაპირველად მუსიკა ჩნდება, შემდეგ ემატება სიტყვები ან ორივე ერთად იბადება. სიტყვები მხოლოდ ერთხელ დაწერა მუსიკისგან დამოუკიდებლად - ეს იყო „Wish You Were Here“. მაგრამ ეს არატიპიურია - მანამდე ასეთი რამ არ ყოფილა. მხოლოდ იყო ლექსები ქაღალდის ნაგლეჯზე, რამდენიმე სტროფი და სიტყვათა წყობა. დროებით გადავდე, შემდეგ კი დაიწერა „Have a Cigar“. როდესაც გეგმები შეიცვალა, შეხვედრა გავმართეთ - ერთად დავსხედით და გამოვთქვით საკუთარი აზრები და მე ყოველივეს პოზიცია გავითვალისწინე. ეს იყო საუბარი იმაზე, თუ რა არ გამოგვივიდა და რატომ. დეივიდი ყოველთვის ნათლად ხსნიდა, რომ სურდა კიდევ ორი სიმღერა - ჩემს ნათქვამს ბოლომდე არასოდეს აღიქვამდა. მაგრამ რიკისთვის და ნიკისთვის ეს მისაღები იყო, ამიტომ ხმათა უმეტესობით განვაგრძეთ."
სხვა ვერსიები
Wish You Were Here მოგვიანებით გამოვიდა კომპილაციებზე A Collection of Great Dance Songs (რადიოს შესავალი მოჰყვება Shine On You Crazy Diamond-ს) და Echoes (მის წინ ჟღერს  „Arnold Layne“, ხოლო შემდგომ - „Jugband Blues“).
სიმღერას კონცერტებზე ასრულებდნენ 1977 წლიდან. დეივიდ გილმორი ამ კონცერტებზე მას ასრულებდა Fender Stratocaster-ზე, ხოლო სნოუი უაიტი, დამატებითი გიტარისტი - 12 სიმიან გიტარაზე. ხოლმე ნიკ მეისონი სცენაზე სტუდიური ვერსიის მსგავსად, რადიომიმღებს რთავდა. უკანასკნელი აკორდების თანხლებით რიჩარდ რაიტი ასრულებდა იმპროვიზაციას კლავიშებიან საკრავებზე.
სიმღერის საკონცერტო ჩანაწერი შეტანილია ალბომებში Delicate Sound of Thunder და Pulse.
დეივიდ გილმორი სიმღერას ასრულებდა საკუთარ კონცერტებზე, 2001 წლიდან. როჯერ უოტერსმა იგი შეიტანა თავის საკონცერტო პროგრამაში ჯერ კიდევ 1984 წელს. 2004 წელს საქველმოქმედო ტელემარათონზე Tsunami Aid იგი შესრულდა უოტერსისა და ერიკ კლეპტონის მიერ.
1996 წელს, ჯგუფის როკ-ენ-როლის დიდების დარბაზში შეყვანისას სიმღერა ერთად შეასრულეს რიჩარდ რაიტმა, დეივიდ გილმორმა და ბილი კორგენმა (The Smashing Pumpkins).
„Wish You Were Here“ აგრეთვე შესრულდა პინკ ფლოიდის სრული შემადგენლობის მიერ, 2005 წელს, კონცერტზე Live 8 გამოსვლისას. მის შესავალში როჯერ უოტერსმა წარმოთქვა: „ეს მართლაც ემოციურია, იდგე აქ ამ სამ პიროვნებასთან ამდენი წლის შემდეგ, თქვენთან ერთად. ეს სიმღერა ყველას ეძღვნება, ვინც ჩვენთან არ არის და განსაკუთრებით - სიდს“.
როჯერ უოტერსი და დეივიდ გილმორი კვლავ ასრულებდნენ სიმღერას საკუთარ კონცერტებზე. ერთობლივად იგი უკანასკნელად დაუკრეს 2010 წლის 10 ივლისს ფონდის Hoping მიერ კიდლინგტონში (ინგლისი) გამართულ დახურულ საქველმოქმედო საღამოზე.
სქოლიო
კატეგორია:პინკ ფლოიდის სიმღერები კატეგორია:1975 წლის სიმღერები კატეგორია:სიმღერები დეივიდ გილმორის ავტორობით კატეგორია:სიმღერები როჯერ უოტერსის ავტორობით
Slow Down (ლარი უილიამსის სიმღერა)
Slow Down — ლარი უილიამსის სიმღერა. მისი ერთ-ერთი ცნობილი ვერსია ჯგუფ The Beatles-ის მიერ იქნა ჩაწერილი. იგი შეტანილია მათ ალბომში Something New და EP-ში Long Tall Sally, რომლებიც გამოვიდა 1964 წელს.
სქოლიო
კატეგორია:The Beatles-ის სიმღერები კატეგორია:1964 წლის სიმღერები
რაგბის მსოფლიო ჩემპიონატის კვალიფიკაცია 1995
1995 წლის ჩემპიონატისათვის სამხრეთ აფრიკაში წარმატებით დასრულდა ნელსონ მანდელას ბრძოლა აპარტეიდის წინააღმდეგ და სამხრეთ აფრიკა ყველა ორგანიზაციაში, მათ შორის სპორტულშიც აღდგინეს. 1995 წლის ჩემპიონატის გამართვის უფლება რაგბის საერთაშორისო საბჭომ სწორედ აფრიკელებს მიანიჭა და ამით შესარჩევ ტურნირში გასათამაშებელი საგზურები კიდევ ერთით შემცირდა. ირბ-მ პირდაპირ ფინალში წინა ჩემპიონატის ყველა მერვედფინალისტი (ახალი ზელანდია, საფრანგეთი, სამოა, ავსტრალია, ინგლისი, კანადა, შოტლანდია, ირლანდია) და რაღა თქმა უნდა მასპინძელი სამხრეთ აფრიკა დაუშვა. დანარჩენი 7 ადგილი კი კონტინენტების მიხედვით ასე გაანაწილა: ევროპა - 3, ამერიკა, აზია, ოკეანეთი და აფრიკა - 1 ადგილი.
ევროპა
ევროპული შესარჩევი ტურნირი ოთხ ეტაპიანი იყო. პირველ ეტაპზე 5 გუნდი ჩაება ბრძოლაში. მეორე ეტაპზე პირველი ეტაპის ორ გამარჯვებულს 12 შედარებით პრივილიგირებული გუნდი დაემატა. შეიქმნა 4 ქვეჯგუფი, რომლის ექვს გამარჯვებულს იტალია, რუმინეთი და უელსი დაემატნენ. აქ უკვე სამ ქვეჯგუში გაგრძელდა ბრძოლა. ქვეჯგუფებში გამარჯვებულები უკვე ფინალისტები იყვნენ, მაგრამ მათ მაინც ითმაშეს მეოთხე ეტაპი, რათა გაერკვიათ თუ რომელი გუნდი რომელ ფინალურ ქვეჯგუფში მოხვდებოდა.
! style="background: #ddffdd;"|# ! s! style="background: #ddffdd;"|ქვეყანა ! s! style="background: #ddffdd;"|1 ! s! style="background: #ddffdd;"|2 ! s! style="background: #ddffdd;"|3 ! s! style="background: #ddffdd;"|მ ! s! style="background: #ddffdd;"|ფ ! s! style="background: #ddffdd;"|წ ! s! style="background: #ddffdd;"|ბ ! s! style="background: #ddffdd;"|ქ
🇱🇺 - უარი
! style="background: #ddffdd;"|# ! s! style="background: #ddffdd;"|ქვეყანა ! s! style="background: #ddffdd;"|ქვეყანა ! s! style="background: #ddffdd;"|შინ
მეორე ეტაპი
მიმოსვლით
! style="background: #ddffdd;"|# ! s! style="background: #ddffdd;"|ქვეყანა ! s! style="background: #ddffdd;"|1 ! s! style="background: #ddffdd;"|2 ! s! style="background: #ddffdd;"|3 ! s! style="background: #ddffdd;"|4 ! s! style="background: #ddffdd;"|მ ! s! style="background: #ddffdd;"|ფ ! s! style="background: #ddffdd;"|წ ! s! style="background: #ddffdd;"|ბ ! s! style="background: #ddffdd;"|ქ
მესამე ეტაპი
ამერიკა
ამერიკაში ორი ზონა შეიქმნა: ჩრდილოეთი და სამხრეთი. ჩრდილოეთში, რადგან კანადელები პირდაპირ იყვნენ ფინალურ სტადიაზე დაშვებული აშშ-ს ნაკრები ფაქტობრივად უმეტოქეოდ იყო. ბერმუდის კუნძულების გუნდი დიდი ვერაფერი შვილი იყო. როგორც სამხრეთ ზონაში, ასევე ზონების გამარჯვებულთ დავაშიც არგენტინელთა უპირატესობა უდავო იყო. ისინი ფინალში გავიდნენ.
! style="background: #ddffdd;"|# ! s! style="background: #ddffdd;"|ქვეყანა ! s! style="background: #ddffdd;"|1 ! s! style="background: #ddffdd;"|2 ! s! style="background: #ddffdd;"|3 ! s! style="background: #ddffdd;"|4 ! s! style="background: #ddffdd;"|მ ! s! style="background: #ddffdd;"|ფ ! s! style="background: #ddffdd;"|წ ! s! style="background: #ddffdd;"|ბ ! s! style="background: #ddffdd;"|ქ
! style="background: #ddffdd;"|# ! s! style="background: #ddffdd;"|ქვეყანა ! s! style="background: #ddffdd;"|ქვეყანა ! s! style="background: #ddffdd;"|შინ ! s! style="background: #ddffdd;"|სტმ
აფრიკა
აფრიკაში შვიდი გუნდი იბრძოდა ფინალის ერთადერთი საგზურისათვის. ირბ-მ აფრიკელებთან ჩასვა ოქროს ყურის (არაბების საერთო გუნდი) ნაკრებიც (ალბათ მაინც გეოგრაფიული პრინციპით). ქვეჯგუფებში გამარჯვებულმა ორ-ორმა გუნდმა შემდეგ ფინალში გაარკვია ფინალისტის ვინაობა.
! style="background: #ddffdd;"|# ! s! style="background: #ddffdd;"|ქვეყანა ! s! style="background: #ddffdd;"|1 ! s! style="background: #ddffdd;"|2 ! s! style="background: #ddffdd;"|3 ! s! style="background: #ddffdd;"|4 ! s! style="background: #ddffdd;"|მ ! s! style="background: #ddffdd;"|ფ ! s! style="background: #ddffdd;"|წ ! s! style="background: #ddffdd;"|ბ ! s! style="background: #ddffdd;"|ქ
! style="background: #ddffdd;"|# ! s! style="background: #ddffdd;"|ქვეყანა ! s! style="background: #ddffdd;"|1 ! s! style="background: #ddffdd;"|2 ! s! style="background: #ddffdd;"|3 ! s! style="background: #ddffdd;"|მ ! s! style="background: #ddffdd;"|ფ ! s! style="background: #ddffdd;"|წ ! s! style="background: #ddffdd;"|ბ ! s! style="background: #ddffdd;"|ქ
აზია
აზიელებმა თავიანთი საგზური აზიის ჩემპიონატში გაითმაშეს. ქვეჯგუფებში გამოავლინდნენ ორი საუკეთესო, იაპონიის და კორეის გუნდები. სწორედ მათ გაითმაშეს საგზური.
! style="background: #ddffdd;"|# ! s! style="background: #ddffdd;"|ქვეყანა ! s! style="background: #ddffdd;"|1 ! s! style="background: #ddffdd;"|2 ! s! style="background: #ddffdd;"|3 ! s! style="background: #ddffdd;"|4 ! s! style="background: #ddffdd;"|მ ! s! style="background: #ddffdd;"|ფ ! s! style="background: #ddffdd;"|წ ! s! style="background: #ddffdd;"|ბ ! s! style="background: #ddffdd;"|ქ
🇭🇰 - 80-26
! style="background: #ddffdd;"|# ! s! style="background: #ddffdd;"|ქვეყანა ! s! style="background: #ddffdd;"|ქვეყანა ! s! style="background: #ddffdd;"|ნეიტ
ოკეანეთი
აქ სულ ორად ორმა გუნდმა გამოთქვა თამაშის სურვილი (ავსტრალია, ზელანდია, სამოა უკვე ფინალისტები იყვნენ). სათამაშო ქულების უკეთესი სხვაობის წყალობით გაიმარჯვა ტონგამ.
! style="background: #ddffdd;"|# ! s! style="background: #ddffdd;"|ქვეყანა ! s! style="background: #ddffdd;"|ქვეყანა ! s! style="background: #ddffdd;"|შინ ! s! style="background: #ddffdd;"|სტმ
რესურსები ინტერნეტში
კატეგორია:რაგბის მსოფლიო ჩემპიონატი
.gm
.gm — ზედა დონის ეროვნული დომენი (ccTLD) გამბიისთვის.
რესურსები ინტერნეტში
gm კატეგორია:კომუნიკაციები გამბიაში
Toppdomän
იური ბოგოლიუბსკი
მინი იური ანდრიას ძე ბოგოლიუბსკი (გიორგი რუსი) — საქართველოს მეფის თამარის პირველი ქმარი, ნოვგოროდის მთავარი 1172-1175, სუზდალის მთავრის ანდრია ბოგოლიუბსკის შვილი.
ბოიართაგან ანდრია ბოგოლიუბსკის მოკვლის (1174) შემდეგ იური ანდრიას ძე ნოვგოროდიდან გააძევეს (1175). ნოვგოროდის მატიანე 1175 მერე მას აღარ იხსენიებს. იპატის ნუსხის მიხედვით კი იური ანდრიას ძე ამის შემდეგ ქ. ვლადიმირშია, სადაც მონაწილეობდა სამთავროს ტახტის დაუფლებისათვის ატეხილ დავაში. 1176-1177 ანდრია ბოგოლიუბსკის ძმამ ვსევოლოდმა (ქართული წყაროებით სალავათი) მთლიანად დაიპყრო ანდრიას სამფლობელო და ძმისშვილიც გააძევა იქიდან. ამის შემდეგ უფლისწული ჩრდილოეთ კავკასიაში აღმოჩნდა და შემდგომში მისი ბედი რუსი ისტორიკოსებისათვის ქართული წყაროებიდან გახდა ცნობილი. 1186 იური ანდრიას ძე აბულასანის წინადადების საფუძველზე საქართველოს სამეფო დარბაზის გადაწყვეტილებით საქართველოში მოიწვიეს თამარის თანამეცხედრედ. იური ანდრიას ძე საქართველოში ჩამოსვლის უმალ ფეოდალური შინაკლასობრივი ბრძოლების ქარცეცხლში მოექცა. ჩანს, იგი აბულასანის დასს უჭერდა მხარს. იური ანდრიას ძის, როგორც მეფე-ქმარს, ფუნქცია მკვეთრად იყო განსაზღვრული და ძირითადად ლაშქრის მეთაურობით ამოიწურებოდა. თამარის ისტორიკოსების მიხედვით, რუსი უფლისწული უზნეო გამოდგა, ამის გამო იგი ჩამოაშორეს თამარს და საქართველოდან გააძევეს (1187-1188). იური ანდრიას ძემ თავი კონსტანტინოპოლს შეაფარა. როგორც ჩანს, მასთან კავშირი არ შეუწყვეტიათ თამარის მოწინააღმდეგე დიდგვაროვან ფეოდალებს, რომელთა შემწეობითაც გაღვივდა აჯანყება სამეფო ხელისუფლების წინააღმდეგ (იური ანდრიას ძის აჯანყება 1191). თავისი უფლებების აღსადგენად მებრძოლი უფლისწული დაამარცხა თამარის ლაშქარმა.
საქართველოს მეფის ბრძანებით იური ანდრიას ძე სრულიად უვნებელი გაუშვიათ. იგი, როგორც ივანე ჯავახიშვილი ვარაუდობს, კვლავ ბიზანტიაში უნდა წასულიყო. იური ანდრიას ძემ მეორედაც სცადა ბედი და არანის მხრიდან შემოვიდა საქართველოში, დაარბია კამბეჩიანის მხარე და ტყვე და ნადავლიც „აიღო“. მას მცირე ლაშქრით დაედევნა ხორნაბუჯის პატრონი საღირ მახატლის ძე, შეებრძოლა და დაამარცხა კიდეც. იური ანდრიას ძე გადარჩენილ მებრძოლებთან ერთად გაიქცა და „გარდაიხუეწა“.
ლიტერატურა
კატეგორია:ნოვგოროდის მთავრები
ტორპედო (მრავალმნიშვნელოვანი)
ტერმინით ტორპედო შეიძლება აღნიშნული იყოს:
ცენტრალური ქვაბული
ცენტრალური ქვაბული — ფსკერის დადაბლება ინდოეთის ოკეანის ჩრდილო-აღმოსავლეთ ნაწილში, აზიის კონტინენტურ კალთასა და მალდივის, არაბეთ-ინდოეთისა და აღმოსავლეთ ინდოეთის ქედების კალთებს შორის. სიგრძე დაახლოებით 6000 კმ, სიგანე 1500 კმ, მაქსიმალური სიღრმე 6090 მეტრი, ჩრდილოეთ ნაწილის ს.გ.მ. — 10°-მდე ვაკეა, სამხრეთი ნაწილი — ბორცვიანი და მთიანი. ცენტრალურ ნაწილში აღმართულია მერიდიანული ქედი ლანკა, სიმაღლე 1549 მ (მთა ათანასე ნიკიტინი). ფსკერი აგებულია ტერიგენული ფორამინიფერებიანი და რადიოლარიებიანი ლამით, უკიდურესი სამხრეთით წითელი თიხებია.
ლიტერატურა
კატეგორია:ინდოეთის ოკეანე
Cataulacus striativentris
სქოლიო
კატეგორია:ჭიანჭველები
მალი-ზვორნიკის თემი
მალი-ზვორნიკის თემი (Мали Зворник) — თემი სერბეთში, შედის მაჩვანის ოლქში.
მონ-რუჟი
მონ-რუჟი (Mont Rouge) — მთა პენინის ალპებში, შვეიცარიაში. მდებარეობს ვალეს კანტონში, ნენდაზისა და ერემანსის მუნიციპალიტეტების სამხრეთით. აღმართულია როზაბლანშის მთის ჩრდილოეთით მდებარე ქედზე.
მალი-ზვორნიკის თემი
თემის მოსახლეობა შეადგენს 13 320 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 72 ადამ./კმ². თემის ფართობი — 184 კმ².
მონ-რუჟი
რესურსები ინტერნეტში
კატეგორია:ალპები კატეგორია:შვეიცარიის მთები
მალი-ზვორნიკის თემი
თემის ადმინისტრაციული ცენტრი — ქალაქი მალი-ზვორნიკი. მალი-ზვორნიკის თემი შედგება 12 დასახლებული პუნქტისგან, მათი საშუალო ფართობია 15.3 კმ².
სქოლიო
კატეგორია:სერბეთის თემები
დიალექტოლოგია
დიალექტოლოგია ენათმეცნიერების დარგია, რომელიც სწავლობს ისეთ არასტანდარტიზებულ ენობრივ ნაირსახეობებს, როგორიცაა დიალექტები.
კონტრასტული აღწერა
დიალექტოლოგიაში შესაძლოა ერთი და იმავე ენობრივი ოჯახის ან ჯგუფის ერთი ან რამდენიმე დიალექტის ურთიერთშედარება მოხდეს. ამ დროს ხშირად ლინგვისტური გეოგრაფიის გამოკითხვებს მიმართავენ, რაც საშუალებას იძლევა აღიწეროს მოცემული ენობრივი ოჯახის წევრებისათვის სპეციფიკური ნიშნების სივრცობრივი განაწილება. ამგვარი გამოკითხვები ხშირად ლინგვისტური ატლასების შექმნას ედება საფუძვლად და ენობრივ მახასიათებლებს შორის საზღვრების გამოკვეთით დიალექტებს შორის განსხვავებების გარჩევის საშუალებას იძლევა. ამგვარი საზღვრები იზოგოსების სახელითაა ცნობილი. განსხვავებების აღსაწერი მეორე ტექნიკა არის დიალექტომეტრია, რომელიც მდგომარეობს დიალექტური რუკის რამდენიმე წერტილს შორის დაპირისპირებათა რაოდენობრივ გაზომვაში.
გენეტიკური აღწერა
ეს მეთოდი ხშირად დიაქრონიულ (ანუ ისტორიულ) შესწავლასთან არის ასოცირებული, რომლის მიზანია აჩვენოს საერთო წყაროდან წამოსული დიალექტების განსხვავებული განვითარება და ამით ახსნას მათი ფორმირება (ეს არის ე.წ. დიალექტური დიფერენციაციის ანუ დიალექტიზაციის პროცესი.
ანთროპოლოგიური აღწერა
აღნიშნული მეთოდი სწავლობს მოცემულ საზოგადოებაში დიალექტური ნაირსახეობების ხმარებას, მაგ, დიალექტების ლექსიკის შეპირისპირებით მოცემული საზოგადოების ადათ-წესების, ჩვეულებების, რწმენისა თუ ორგანიზაციისადმი. ამ მხრივ დიალექტოლოგია უახლოვდება ანთროპოლოგიას (აქედან გამომდინარე ანთროპოლინგვისტიკასაც) და ფოლკლორის მეცნიერულ შესწავლას.
სოციოლინგვისტური აღწერა
სოციოლინგვისტური მეთოდით დიალექტოლოგია სწავლობს მოცემულ საზოგადოებაში არსებულ ენობრივ ნაირსახეობებს შორის დამოკიდებულებასა და კონკურენციას (დიგლოსიის სიტუაცია). მას შეუძლია შეისწავლოს ის დამოკიდებულებები და წარმოდგენები, რომლებიც მოცემული ენობრივი ნაირსახეობის მომხმარებლებს გააჩნიათ ამ დიალექტის მიმართ. ამ თვალსაზრისით, დიალექტოლოგია სოციოლინგვისტიკის ნაწილია.
დიალექტოლოგიია ისტორია
დიალექტოლოგია საფუძველს იღებს გერმანელი ენათმეცნიერის, ჯორჯ ვენკერის ნაშრომებში. ხოლო როგორც მეცნიერება იგი საბოლოოდ ჩამოაყალიბა შვეიცარიელმა ჟიულ ჟიიერონმა. დიალექტოლოგიის სახელი კი მას პროფესორმა ჟან ჰაუსტმა უწოდა.
დიალექტოლოგია განსაკუთრებით მნიშვნელოვან ადგილს იკავებს იმ საზოგადოებებში, რომლებიც ცდილობენ თავიანთი კულტურული თუ ენობრივი მემკვიდრეობის ხაზგასმას, კულტურული და ენობრივი უმცირესოებებისთვის გარკვეული უფლებების მინიჭებას.
ლიტერატურა
კატეგორია:ენათმეცნიერება
Cataulacus taprobanae
Cataulacus taprobanae — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataulacus-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ბიჰარის მუზეუმი
ბიჰარის მუზეუმი (Bihar Museum, बिहार संग्रहालय) — მუზეუმი პატნაში, ბიჰარი, ინდოეთი. 2015 წლის აგვისტოში გაიხსნა ბიჰარის მუზეუმის ნაწილი, რომელიც მოიცავდა „ბავშვთა მუზეუმს“, მთავარ შესასვლელსა და ორიენტაციის თეატრს. 2017 წლის მიწურულს გაიხსნა დარჩენილი გალერეებიც. მუზეუმის კოლექციაში შემავალი 100-ზე მეტი არტეფაქტი ბიჰარის მუზეუმში პატნის მუზეუმიდან გადაიტანეს.
თავდაპირველი გეგმების მიხედვით ბიჰარის მუზეუმი ბიჰარის შტატის ისტორიის მუზეუმი უნდა ყოფილიყო. მისი მშენებლობა ბაილის ქუჩაზე, პატნაში დაიწყო 2013 წლის ოქტომბერში და მისმა თავდაპირველმა ღირებულებამ 498 კრორი (1 კრორი = 10 000 000) ინდური რუპია (70 მილიონი აშშ დოლარი) შეადგინა.
მიმოხილვა
ბიჰარის მუზეუმის არქიტექტურულ სტილზე ერთობლივად იმუშავეს იაპონურმა Maki & Associates-მა და მუმბაის სახელმწიფო არქიტექტორებმა. მშენებლობისას გათვალისწინებული იყო, რომ მუზეუმი მოიცავდა ოთხ გალერეას: შესასვლელის, განათლების, ადმინისტრაციულ და მუდმივ გალერეას. ექვს სართულიანი მუზეუმის მთლიანი ფართობი 24 000 კვადრატულ მეტრს წარმოადგენს. მუზეუმისა და მისი ეზოს საერთო ფართობი კი 5.6 ჰექტარია.
2011 წლის ივლისში ინდოეთის მთავრობამ ხელი მოაწერა მემორანდუმს კანადში დაფუძნებულ საკონსულტაციო ფირმასთან, Lord Cultural Resources-თან.
2017 წლის ოქტომბერში ინდოეთის პრემიერ-მინისტრი, ნარენდრა მოდი ბიჰარის მუზეუმს ეწვია ბიჰარის შტატის მთავარ მინისტრთან, ნიტიშ კუმართან ერთად. მუზეუმში მდებარეობს 2300 წლის დიდარგანჯული იაკში. ბიჰარის მუზეუმში ინახება ინდოეთის ისტორიის უძველესი ნაწილიდან 1764 წლამდე დათარიღებული არტეფაქტები, 1764 წლიდან დათარირებული ექსპონატები კი პატნის მუზეუმშია განთავსებული.
thumb|250 px|დიდარგანჯული იაკშის ძეგლი ბიჰარის მუზეუმში thumb|250 px|ორიენტაციის გალერეა thumb|250 px|ბიჰარის მუზეუმის ბავშვთა და ბუნების სექცია thumb|250 px|ინსტალაცია ბიჰარის მუზეუმში
მდებარეობა
ბიჰარის მუზეუმი მდებარეობს პატნაში, აღმოსავლეთ ინდოეთის შტატის, ბიჰარის დედაქალაქში. ის კონკრეტულად ჯავაჰარლალ ნერუ მარგის სამხრეთ ნაწილში, ბეილის გზაზე, პატნაში მდებარეობს. მუზეუმი მდებარეობს 5.6 ჰექტარის ფართობის მიწაზე. ამჟამინდელი მუზეუმის ადგილზე ძველად შვიდი ბუნგალო მდებარეობდა. 2013 წლის მარტში, მუზეუმის სამშენებლო ჯგუფმა შვიდივე ბუნგალო დაანგრია და მათ ადგილზე ამჟამინდელი მუზეუმი ააშენა.
ორიენტაციის გალერეა
ორიენტაციის გალერეაში განთავსებულია ინფორმაცია ზოგადად მუზეუმის შესახებ. გალერეის ბოლოს კი მოწყობილია თეატრი. თეატრში მუდმივად აჩვენებენ მოკლემეტრაჟიან ფილმს მუზეუმისა და მისი კოლექციის ისტორიის შესახებ. ასევე აჩვენებენ ფილმებს ბიჰარის შტატის ისტორიისა და მნიშვნელოვანი თარიღების შესახებ.
ბავშვთა გალერეა
ბავშვთა გალერეის არტეფაქტები და საგამოფენო ნივთების კოლექცია ექვს სფეროდ იყოფა: ორიენტაციის ოთახი, ველური ბუნების განყოფილება, ჩანდრაგუპტა მაურიასა და შერ-შახ სურის ისტორიის განყოფილებები, ხელოვნებისა და კულტურის განყოფილებები და აღმოჩენების ოთახი. გალერეის ექსპონატებს შორისაა ისეთი არსებების სიმულაციები, როგორებიცაა: აზიური სამოთხის ბუზთმჭერი, ინდური გიგიანტური მფრინავი ციყვი, ასევე ის ცხოველები, ხეები, ფრინველები და მცენარეები, რომლებიც ბიჰარის შტატში ბინადრობენ.
ისტორიის გალერეა A
მუზეუმის ამ ნაწილში განთავსებულია ინდის ცივილიზაციის არტეფაქტები, ასევე ინდოეთის მეორე ურბანიზაციისა და ჰარიანტას დინასტიის პერიოდით დათარიაღებული ნიმუშები. ამ გალერიის მთლიანი კოლექცია ასახავს ინდის ცივილიზაციის ხალხების განვითარებულ ტექნოლოგიებსა და ცხოვრების წესს. მუზეუმის ამ ნაწილში განთავსებული არტეფაქტები თარიღდება ძველი წელთაღრიცხვით მე-4 საუკუნიდან ძველი წელთაღთიცხვით პირველ საუკუნემდე. ეს არტეფაქტები ინდოეთის ძირითადი სამი დინასტიის: მაურიების, ნანდასა და შიშუანაგას დროინდელია. მუზეუმში განთავსებული ზოგიერთი ობიექტი ასევე წარმოადგენს სტუპას სიდჰართა გაუტამასა და მაჰავირას ცხოვრებიდან.
ისტორიის გალერეა B
ამ გალერეაში განთავსებული არტეფაქტები გუპტას იმპერიის პერიოდით (IV-VI საუკუნეები) თარიღდება.
რეგიონალური გალერეა
რეგიონალურ გალერეაში განათავსებულია ბიჰარული ხელნაკეთობების, კულტურისა და ტრადიციების ამსახველი ექსპონატები.
ისტორიული ხელოვნების გალერეა
ამ გალერიის ძირითად ღირსშესანიშნაობას დიდარგანჯული იაკში წარმოადგენს.
ბიჰარის დიასპორის გალერეა
ბიჰარის დიასპორის გალერეა აღწერს ბიჰარის ხალხის წვლილს იმ ტერიტორიაზე, სადაც ისინი დასახლდნენ. გალერეაში აღნიშნულია თუ როგორ მოხვდნენ ბიჰარები ისეთ ქვეყნებში, როგორებიცაა მავრიკი და ბანგლადეში (ზოგიეთი მათგანი აღმოსავლეთ ინდოეთის კომპანიაში მუშაობდა და ამ ადგილებში ასე აღმოჩნდა, ზოგიერთი კი საკუთარი ინიციატივით გადავიდა უცხო ქვეყნებში).
ღია გალერეა
გალერეების გარდა, ასევე არსებობს პუბლიკაციისა და განათლების განყოფილება, კაფეტერია და ა.შ. მუზეუმის ამ განყოფილებაში მდებარეობს ბიჰარული სამზარეულოს რესტორანი.
პიონერთა სასახლე
thumb|350px|ახალგაზრდობის სასახლე მინი|მეფისნაცვლის სასახლე 1862 წელი მინი|მეფისნაცვლის სასახლე 1865 წლის შემდგომ პიონერთა სასახლე, (იგივე ახალგაზრდობის სასახლე და ყოფილი მეფისნაცვლის სასახლე) — XIX საუკუნის თბილისის ოფიციალური დანიშნულების შენობათა შორის გამორჩეული შენობა, მდებარეობს შ. რუსთაველის გამზ. N6-ში. სასახლე მთავარი ფასადით რუსთაველის გამზირზე გამოდის, დასავლეთიდან და სამხრეთიდან კი ვრცელი ბაღი აკრავს.
სასახლის მშენებლობის უმთავრესი ეტაპები თბილისში მოღვაწე გერმანელი ხუროთმოძღვრის ოტო იაკობ სიმონსონს უკავშირდება. მისი მონაწილეობით 1858-59 წლებში შენობის არასრული გადაკეთება მოხდა, 1865-69 წლებში კი - საფუძვლიანი რეკონსტრუქცია. სიმონსონმა საგრძნობლად გაზარდა მთავარმართებლის ძველი, 1845-47 წლებში ''ი. სემიონოვის'' მიერ აშენებული სასახლე და მას სრულიად ახლებური იერი მიანიჭა: კლასიცისტური ფასადი რენესანსული ელემენტებით ჰარმონიულმა ერთობლიობამ შეცვალა (წახნაგოვანი და ხორკლიანი რუსტიკა, კორინთულკაპიტელიანი პილასტრებისა და თაღოვანი ღიობების მონაცვლეობით შედგენილი მწკრივი, გელერეების თაღედი, მედალიონები, რკალური ფრონტონები).
შენობის ფასადები მკაცრი და ოფიციალურია. განსხვავებული, ინტიმური და ამავე დროს საზეიმო იერი აქვს მხოლოდ სამხრეთ ფასადს, რომელიც ელეგანტური რკინის სვეტების მქონე მორკალულმარშიანი ღია კიბე-აივნით არის მიმართული ბაღისკენ. ინტერიერი, XIX საუკუნის თბილისური სასახლეების ტრადიციისამებრ, კლასიცისტურ ორდერთან ერთად (დიდ ფოიეში, მეფისნაცვლის მისაღებსა და კაბინეტებში) გვიანირანული არქიტექტურისთვის დამახასიათებელ მორთულობასაც შეიცავს (სტუკოს ორნამენტები და სარკეები, სტალაქტიტებიანი ნიშები და ფრიზები, მუშარაბიანი სარკმლები მთავარ დარბაზში).
1917-1921 წლებში სასახლეში (მეფისნაცვლის ყოფილ რეზიდენციაში) საქართველოს დემოკრატიული რესპუბლიკის დამფუძნებელმა კრებამ და მთავრობამ დაიდო ბინა. საბჭოთა ხელისუფლების დამყარების შემდეგ 1921 წლიდან, ამ შენობაში მოთავსდა საქართველოს სსრ ცაკი და ეწოდა საბჭოთა საქართველოს მთავრობის სასახლე. 1937 საქართველოს კომუნისტური პარტიის ცენტრალური კომიტეტის გადაწყვეტილებით სასახლეში უნდა მოწყობილიყო თბილისის პიონერთა და ოქტომბრელთა სასახლე (რეკონსტრუქცია ჩატარდა არქიტექტორ  არჩილ ქურდიანის  ხელმძღვანელობით). 1941 წლის 2 მაისს შენობა ხელახლა გაიხსნა, როგორც პიონერთა და მოსწავლეთა რესპუბლიკური სასახლე, რომელსაც 1959 წელს ბორის ძნელაძის სახელი მიენიჭა. ამჟამად, შენობაში განთავსებულია საქართველოს მოსწავლე-ახალგაზრდობის ეროვნული სასახლე.
რესურსები ინტერნეტში
კატეგორია:კულტურული მემკვიდრეობის ძეგლები თბილისში
Soldier of Love (Lay Down Your Arms)
Soldier of Love (Lay Down Your Arms) — ბაზ კეისონის და ტონი მუნის მიერ დაწერილი სიმღერა. იგი თავდაპირველად მომღერალ ართურ ალექსანდრის მიერ ჩაიწერა და სინგლის სახით 1962 წელს გამოვიდა. ჯგუფ The Beatles-ის მიერ ჩაწერილი იქნა მისი საკუთარი ვერსია, რომელიც 1994 წელს საარქივო ჩანაწერების ალბომზე Live at the BBC გამოიცა.
სქოლიო
კატეგორია:The Beatles-ის სიმღერები კატეგორია:1962 წლის სიმღერები
.gn
.gn — ზედა დონის ეროვნული დომენი (ccTLD) გვინეისთვის.
რესურსები ინტერნეტში
gn კატეგორია:კომუნიკაციები გვინეაში
Toppdomän
ვირუსოლოგია
thumb|როტავირუსი, ვირუსთა ერთ-ერთი ნაირსახეობა ვირუსოლოგია (virus — შხამი) — ბიოლოგიის დარგი, რომელიც შეისწავლის ვირუსებს. პირველად ვირუსის, როგორც დაავადებათა გაამომწვევის არსებობა, 1892 წელს დაამტკიცა რუსმა მეცნიერმა დავით ივანოვსკიმ. 1901 წელს სამხედრო ექიმმა უ. რიდმა აღმოაჩინა ადამიანის პირველი დაავადება — ყვითელი ციება. ვირუსები არაუჯრედული ორგანიზმებია ისინი შედგებიან დნმ-ის ან რნმ-ის მოლეკულისა და ცილოვანი ნივთიერებისგან. მათი დანახვა მხოლოდ ელექტრონული მიკროსკოპითაა შესაძლებელი. ზოგჯერ ვირუსებს იყენებენ ბაქტერიული დაავადებების საწინააღმდეგოდ კერძოდ ბაქტერიოფაგს, რომელიც იჭრება ბაქტერიის სხეულში იქ მის ხარჯზე მრავლდება და შლის მას. ვირუსული დაავადებაა მაგალითად, შიდსი, C ჰეპატიტი და გრიპი.
ლიტერატურა
კატეგორია:მიკრობიოლოგია
ჰანან აშრაუი
ჰანან აშრაუი, სრულად - ჰანან დაოუდ მიხაილ აშრაუი, არაბ.حنان داوود مخايل عشراوي‎ ქალიშვილობისას ჰანან მიხაილი (დ.1946 წ.) - გამოჩენილი პალესტინელი პოლიტიკური და საზოგადო მოღვაწე, ყოფილი განათლების მინისტრი, პარლამენტის წევრი, ახლო აღმოსავლეთის სამშვიდობო მოლაპარაკებებზე პალესტინური დელეგაციის მრჩეველი, ფილოსოფიის დოქტორი.
ადრეული პერიოდი
ჰანანი დაიბადა 1946 წელს ქალაქ ნაბლუსში, რომელიც ბრიტანეთის სამანდატო პალესტინის ტერიტორიაში შედიოდა. აღიზარდა ქრისტიანულ-ანგლიკანურ ოჯახში. მამა დაუდ მიხაილი "პალესტინის განთავისუფლების ორგანიზაციის" (პგო) ერთ-ერთი დამაარსებელი იყო.
თავდაპირველი 27 წლის განმავლობაში ჰანანის ოჯახის ადგილსამყოფელს არაბ-ისრაელის ომების შედეგი განაპირობებდა:
ჰანანმა დაწყებითი განათლება რამალაჰში მდებარე გოგონათა კერძო ქრისტიანულ სკოლაში მიიღო, შემდეგ კი სწავლა ბეირუთის ამერიკულ უნივერსიტეტში განაგრძო ინგლისური ენის და ლიტერატურის ფაკულტეტზე. ამ პერიოდში იგი აქტიურად იცავდა ქალთა უფლებებს და სამოქალაქო თავისუფლებებს, რაც იორდანიის პოლიციის მხრიდან წინააღმდეგობას აწყდებოდა. იგი რამდენჯერმე იქნა დაკავებული პოლიტიკური და საზოგადოებრივი საქმიანობის გამო.
1967 წლის ომის შემდეგ ჰანანმა ვინჯინიის უნივერსიტეტში ჩააბარა, სადაც ფილოსოფიის დოქტორის ხარისხი დაიცვა. 1974 წელს მან პალესტინაში დაბრუნების ნებართვა მიიღო, რითაც ოჯახს შეუერთდა და საგანმანათლებლო მოღვაწეობა დაიწყო ბერზეის უნივერსიტეტში შუა საუკუნეების ლიტერატურის ლექტორად, აგრეთვე, ხელოვნების სასწავლებლის დეკანად. იგი წერდა სტატიებს პალესტინული კულტურის, პოეზიის და პოლიტიკის თემებზე.
საზოგადოებრივ-პოლიტიკური კარიერა
1987 წელს პალესტინულ ტერიტორიებზე დაიწყო ინტაფადად წოდებული მასობრივი აჯანყება ისრაელის ოკუპაციის წინააღმდეგ. უნივერსიტეტი ისრაელის სამხედრო კომენდატურამ დახურა, ჰანან აშრაუი კი გახდა პალესტინელთა კომიტეტის წარმომადგენელი საზოგადოებასთან ურთიერთობების საკითხებში. ის იძლეოდა ინტერვიუებს დაინტერესებული უცხოური მედიის წინაშე, მართავდა პრეს-კონფერენციებს, წერდა, აკადემიურად ასაბუთებდა პალესტინელთა თვითგამორკვევის უფლებების განხორციელების სამართლებრივ და ისტორიულ საფუძვლებს.